**Ministru kabineta rīkojuma projekts “Grozījumi Ministru kabineta 2021. gada 9. oktobra rīkojumā Nr. 720 “Par ārkārtējās situācijas izsludināšanu””**

1. Izdarīt Ministru kabineta 2021. gada 9. oktobra rīkojumā Nr. 720 "[Par ārkārtējās situācijas izsludināšanu](https://likumi.lv/ta/id/326729-par-arkartejas-situacijas-izsludinasanu)" ([Latvijas Vēstnesis](https://likumi.lv/ta/id/327415), 2021, 195A., 198A., 203A., 208A., 214A nr.) šādus grozījumus:

* 1. Papildināt ar 5.91. apakšpunktu šādā redakcijā:

“5.91. visi darbinieki, kas strādā klātienē (tai skaitā pilnībā vakcinētas un pārslimojušas personas), ierodoties darba vietā, rakstveidā apliecina, ka tām nav akūtu elpceļu infekcijas slimības pazīmju, nav pienākuma ievērot izolāciju, mājas karantīnu vai pašizolāciju un nav zināms, ka pēdējo 10 dienu laikā tās bijušas tiešā kontaktā ar Covid-19 inficētu personu. Klātienē strādājoša darbinieka pienākums ir nekavējoties ziņot darba devējam, ja viņam laboratoriski konstatēts SARS-CoV-2 vīruss. Lai mazinātu Covid-19 izplatības riskus, darba devējs var organizēt visu klātienē strādājošo darbinieku (tai skaitā pilnībā vakcinētu vai pārslimojušu) Covid-19 testēšanu (t.sk. skrīninga testēšanu). Šādā gadījumā Covid-19 testēšanas izmaksas sedz no darba devēja līdzekļiem;”.

1.2. Izteikt 5.11. apakšpunktu šādā redakcijā:

 “5.11. aizliegts sniegt klātienes saimnieciskos pakalpojumus iekštelpās, kas saistīti ar izklaidi, azartspēlēm, derībām, un atrakcijām (tostarp akvaparkos, izklaides un atrakciju centros, batutu parkos);”.

1.3.. Izteikt 5.13. apakšpunktu šādā redakcijā:

“5.13. bez sadarbspējīga sertifikāta uzrādīšanas var saņemt šādus pakalpojumus:

5.13.1. pakalpojumus klātienē, ja tos nav iespējams sniegt attālināti un pakalpojuma nesniegšana rada risku cilvēka pamattiesību nodrošināšanai vai sabiedrības drošībai;

5.13.2. atbalstu psiholoģiskās palīdzības grupās;

5.13.3. sabiedriskā transporta un starptautisko pārvadājumu pakalpojumus, tostarp starptautiskos pasažieru pārvadājumus, un ar to sniegšanu saistītus pakalpojumus, kā arī kā arī komercpārvadājumu ar taksometru un vieglo automobili;

5.13.4. pasta pakalpojumus;

5.13.5. ēdienu līdzņemšanai;

5.13.6. finanšu un apdrošināšanas pakalpojumus (banku darbība, patērētāju kreditēšana, apdrošināšana, valūtas maiņa);

5.13.7. avārijas likvidēšanas un neatliekamos komunālos pakalpojumus;

5.13.8. remonta un apkopes pakalpojums;

5.13.9. telekomunikācijas pakalpojumus;

5.13.10. individuāli vai vienas mājsaimniecības locekļiem:

5.13.10.1. izmitināšanas pakalpojumus;

5.13.10.2. fotogrāfiju izgatavošanu dokumentiem;”.

1.4. Papildināt rīkojumu ar 5.13.1 un 5.13.2 apakšpunktu šādā redakcijā:

“Sniedzot 5.13. apakšpunktā minētos pakalpojumus, tiek nodrošināti šādi nosacījumi:

5.13.1.1. tiek lietotas sejas maskas;

5.13.1.2. personai tiek nodrošināti ne mazāk kā 15 m2 no publiski pieejamās iekštelpu platības (izņemot sabiedriskā transporta pakalpojumus, starptautiskos pasažieru pārvadājumus un izmitināšanas pakalpojumus);

5.13.1.3. pēc iespējas, pakalpojumi tiek sniegti pēc iepriekšēja pieraksta.

5.13.2 publisko pakalpojumu sniegšanā ievērot šādus pakalpojuma sniegšanas nosacījumus:

5.13.2.1. pakalpojumu sniedz pilnībā attālināti;

5.13.2.2. pakalpojuma sniegšana klātienē ir pieļaujama, ja klātienes kontakts pakalpojuma saņemšanas laikā nepārsniedz 15 minūtes, pakalpojuma sniedzējam un saņēmējam ir vakcinācijas vai pārslimošanas sertifikāts un pakalpojums tiek sniegts pēc iepriekšēja pieraksta;

5.13.2.3. šī punkta nosacījumi netiek attiecināti uz 5.13.1. apakšpunktā minētajiem pakalpojumiem.”

1.5. Izteikt 5.16. punktu šādā redakcijā:

“5.16. tirdzniecības pakalpojumus epidemioloģiski nedrošā vidē var sniegt:

5.16.1. iekštelpās, ja kopējā apmeklētājiem publiski pieejamā telpu platība nav lielāka par 1500 m2, ir atsevišķa ieeja no ārtelpas, un vienai personai publiski pieejamā telpu platība ir ne mazāka par 25 m2 (vietā, kur vienam apmeklētājam publiski pieejamā telpu platība ir mazāka par 25 m2, vienlaikus var atrasties tikai viens apmeklētājs) šādās tirdzniecības vietās:

5.16.1.1 pārtikas veikalos (veikalos, kur 70 % no sortimenta ir pārtikas preces, higiēnas preces, dzīvnieku barība un preses izdevumi);

5.16.1.2. medicīnas preču tirdzniecības vietās, kur vismaz 90 % no preču sortimenta ir medicīnas preces, un aptiekās (tai skaitā veterinārās aptiekas);

5.16.1.3. optikas veikalos;

5.16.1.4. dzīvnieku barības veikalos;

5.16.1.5. preses tirdzniecības vietās;

5.16.1.6. higiēnas preču veikalos (veikalos, kur 70 % no sortimenta ir higiēnas preces);

5.16.2. degvielas uzpildes stacijās;

5.16.3. reģistrētas autoostas, kuras saskaņā ar normatīvajiem aktiem nodrošina biļešu tirdzniecību, un dzelzceļa stacijās esošās biļešu tirdzniecības kases, kurās tiek pārdotas biļetes tikai uz iekšzemes dzelzceļa maršrutiem;

5.16.4. tirgos ārtelpās un ielu tirdzniecības vietās, tirdzniecības pakalpojumu sniedzējam un pircējiem ielu tirdzniecības vietās un atklātā tirgus teritorijā tirdzniecības laikā lietojot sejas maskas;”

1.6. Papildināt rīkojumu ar 5.16.1 un 5.16.2 apakšpunktu šādā redakcijā:

“5.16.1 uz aptiekām, kas veic vakcināciju pret Covid-19 vai izsniedz testēšanas sertifikātus, netiek attiecinātas šī rīkojuma 5.16. apakšpunkta ievaddaļā noteiktais attiecībā uz telpu platības nodrošināšanu vienam apmeklētājam, bet tiek noteikta prasība vienai personai nodrošināt ne mazāk kā 15 m2 no publiski pieejamās telpu platības (vietā, kur vienam apmeklētājam publiski pieejamā telpu platība ir mazāka par 15 m2, vienlaikus var atrasties tikai viens apmeklētājs).

 “5.16.2 Aizliegtas ar ielu tirdzniecības organizēšanu (tai skaitā gadatirgu) saistītas darbības.”

1.7. Izteikt rīkojuma 5.17. apakšpunktu šādā redakcijā:

“5.17. Iepirkšanās līdzekļu, tai skaitā grozu, ratu vai tirdzniecības dalībnieka nodrošināto somu skaits kopā nedrīkst pārsniegt maksimāli atļauto apmeklētāju skaitu tirdzniecības vietā. Tirdzniecības vietā, kur tiek nodrošināta iepirkšanās līdzekļu pieejamība apmeklētājiem, atrašanās bez iepriekš minētajiem iepirkšanās līdzekļiem ir aizliegta.”

1.8 .Izteikt rīkojuma 5.20. punktu šādā redakcijā:

“5.20. aizliegta tirdzniecības pakalpojumu sniegšana tirdzniecības centros brīvdienās un svētku dienās, izņemot:

1.8.1.šā rīkojuma 5.16.1 apakšpunktā minētās tirdzniecības vietas;

1.8.2.tirdzniecības vietas, kas epidemioloģiski drošā režīmā sniedz 5.16.1. apakšpunktā minētos tirdzniecības pakalpojumus un 5.13. apakšpunktā minētos pakalpojumus;

1.8.3.pakalpojuma sniedzēji, tai skaitā sabiedriskās ēdināšanas vietas un tirdzniecības vietas, kurām ir atsevišķa ieeja no ārtelpas un tiek nodrošināta apmeklētāju plūsmas nodalīšana no tirdzniecības centra koplietošanas telpām;”.

1.9. Izteikt rīkojuma 5.22.2. apakšpunktu šādā redakcijā:

“5.22.2. vismaz divu metru attālums starp personām, kas sēž pie dažādiem galdiņiem, ja starp galdiņiem nav izveidota norobežojoša siena;”.

1.10. Izteikt 5.24.1. un 5.24.2.  apakšpunktus šādā redakcijā:

“5.24.1. apmeklētāji pasākuma norises laikā atrodas fiksētās, personalizētās sēdvietās”

5.24.2.  pasākuma vietā vienlaikus atrodas ne vairāk kā 500 apmeklētāji;”.

1.11. Papildināt rīkojumu ar 5.26.1 un 5.26.2 apakšpunktu šādā redakcijā:

“5.26.1 plašsaziņas līdzekļu raidījumi tiek veidoti tikai epidemioloģiski drošā vidē. Ar mērķi nodrošināt skatītājiem nepārprotamu un viegli uztveramu informāciju plašsaziņas līdzekļu raidījumu veidošanas laikā raidījuma dalībnieki var nelietot sejas masku, ievērojot šādus nosacījumus:

5.26.1.1 raidījumā piedalās ne vairāk kā 20 dalībnieki;

5.26.1.2 tiek nodrošināta telpu ventilācija ar mehāniskās ventilācijas sistēmu vai dabīgo ventilāciju, lai oglekļa dioksīda (CO2) līmenis nepārsniedz 1000 ppm, un atbilstoši iespējām tiek nodrošināta nepārtraukta vai regulāra gaisa kvalitātes kontrole;

5.26.1.3 raidījuma laikā skatītāji tiek regulāri informēti, ka visiem raidījuma dalībniekiem ir sadarbspējīgs vakcinācijas vai pārslimošanas sertifikāts un sejas maskas netiek lietotas, lai nodrošinātu skatītājiem nepārprotamu un viegli uztveramu informāciju;

5.26.2 reliģiskās darbības veikšanas vietās (iekštelpās un ārtelpās):

5.26.21. pulcēšanās notiek epidemioloģiski drošā vidē, lietojot sejas maskas, nodrošinot apmeklētājiem individuālas sēdvietas, kas dažādās rindās tiek izkārtotas pamīšus, starp katrām blakus esošajām divām sēdvietām nodrošinot ne mazāk kā divu sēdvietu distanci. Divās  blakus sēdvietās atrodas ne vairāk kā divas personas. Ja pulcēšanās laikā vienam cilvēkam netiek nodrošināta sēdvieta, apmeklētāji atrodas iezīmētās fiksētās stāvvietās, ievērojot 2 m distanci un vienam apmeklētājam nodrošinot ne mazāk kā 15 m2  no publiski pieejamo telpu platības;

5.26.22. bez vakcinācijas vai pārslimošanas sertifikāta uzrādīšanas var notikt individuāli apmeklējumi, ja tie ierobežoti laikā (ne ilgāk par 15 minūtēm), katram apmeklētājam nodrošināti ne mazāk kā 15 m2  no publiski pieejamo telpu platības,  tiek lietotas sejas maskas;

5.26.23. tiek nodrošināts, ka pulcēšanās epidemioloģiski drošā vidē nenotiek vienlaicīgi ar individuāliem apmeklējumiem bez vakcinācijas vai pārslimošanas sertifikāta uzrādīšanas.”

1.12. Izteikt rīkojuma 5.27. un 5.28. apakšpunktu šādā redakcijā:

“5.27. pašvaldības un sabiedriskā transporta pakalpojuma sniedzēji, kuri saņem dotācijas no pašvaldībām, nepiemēro braukšanas maksas atvieglojumus pilngadīgām personām, kurām nav vakcinācijas vai pārslimošanas sertifikāta. Pašvaldības var lemt par braukšanas maksas atvieglojumu noteikšanu vai faktiskās braukšanas maksas kompensēšanu vispārējās un profesionālās izglītības iestāžu izglītojamiem;

5.28. izglītības un sporta jomā ievēro izglītības un mācību procesa norises epidemioloģiskās drošības nosacījumus atbilstoši Ministru kabineta 2021. gada 28. septembra noteikumu Nr. 662 "Epidemioloģiskās drošības pasākumi Covid-19 infekcijas izplatības ierobežošanai" 3.8. apakšnodaļas nosacījumiem, ja vien šā rīkojuma 5.30., 5.31., 5.32., 5.33., 5.34., 5.35., 5.36., 5.36.1, 5.36.2, 5.36.3 5.37., 5.37.1, 5.38., 5.39., 5.40., 5.41., 5.42., 5.43., 5.44., 5.45. 5.45.1, 5.46. un 5.54. apakšpunktā nav noteikts citādi;”

1.13. Svītrot 5.29 apakšpunktu.

1.14. Izteikt 5.36 šādā redakcijā:

“5.36. izglītības procesa īstenošanā pamatizglītības pakāpē tiek nodrošināts, ka dažādu grupu, klašu vai kursu izglītojamo plūsmas nepārklājas – vienlaikus neatrodas vienā mācību telpā, kā arī nepārklājas ārtelpās starpbrīžos. Minēto prasību attiecībā uz izglītojamo grupu, klašu vai kursu nepārklāšanos vienā mācību telpā var nepiemērot vidējās izglītības pakāpē atbilstoši izglītības programmas specifikai. Ir pieļaujama pirmsskolas izglītības programmas īstenošana apvienotās grupās no vienas izglītības iestādes, pēc iespējas nodrošinot apvienotās grupas izglītojamo sastāva nemainību.”

1.15. Papildināt rīkojumu ar 5.36.1 , 5.36.2 un5.36.3 apakšpunktu šādā redakcijā:

“5.36.1 lai nodrošinātu izglītojamo dažādu grupu, klašu vai kursu nepārklāšanos, izglītības iestāde var mācību procesu rotācijas kārtībā īstenot attālināti ne vairāk kā piecas darba dienas mēnesī pamatizglītības un vidējās izglītības pakāpē (izņemot 1.-6. klasi);

5.36.2 pamata un vidējās izglītības pakāpes izglītības iestādēs izglītības procesu atbilstoši izglītības iestādes vadītāja ar dibinātāju saskaņotam un pamatotam lēmumam (valsts vispārējās un profesionālās izglītības iestādes vadītājs pieņem pamatotu lēmumu bez saskaņošanas ar dibinātāju) un izglītības iestādē noteiktajai kārtībai var īstenot attālināti pamata un vidējās izglītības pakāpes izglītojamiem, izvērtējot attiecīgās klases (grupas, kursa) mācību priekšmetu pedagogu un citu izglītības iestādē nodarbināto pieejamību kvalitatīva mācību procesa īstenošanai un nodrošināšanai klātienē;

5.36.3 klātienes profesionālās tālākizglītības, profesionālās pilnveides, neformālās izglītības programmu apguve pieaugušajiem (tai skaitā interešu izglītību), pedagogu profesionālās kompetences pilnveides programmas, kā arī cita veida mācībās, kuru apguves rezultātā tiek izsniegts apliecinājuma dokuments – sertifikāts, licence, apliecinājums, apliecība vai cits līdzīga rakstura dokuments – vai tiek veikta minētā apliecinājuma dokumenta uzturēšana, termiņa pagarināšana vai atjaunošana tiek īstenota tikai epidemioloģiski drošā režīmā, ievērojot šādus nosacījumus:

5.36.3.1. mācības notiek pēc iepriekšēja pieraksta;

5.36.3.2. vienai personai tiek nodrošināti ne mazāk kā 3 m2 no publiski pieejamās telpu platības;

5.36.3.3. vienā mācību grupā ir ne vairāk kā 20 personas;

5.36.3.4. tiek nodrošināta telpu ventilāciju ar mehāniskās ventilācijas sistēmu vai dabīgo ventilāciju, lai oglekļa dioksīda (CO2) līmenis nepārsniedz 1 000 ppm, un atbilstoši iespējām tiek nodrošināta nepārtraukta vai regulāru gaisa kvalitātes kontrole;”.

1.16. Papildināt rīkojumu ar 5.37.1 apakšpunktu šādā redakcijā:

“5.37.1 darbā ar jaunatni klātienes aktivitātes, sniedzot nepieciešamo atbalstu, iekštelpās, uz kurām nav attiecināmi citi šo noteikumu nosacījumi, īsteno epidemioloģiski drošā vidē. Ārtelpās var piedalīties darbinieki un jaunieši, kuriem ir vakcinācijas, pārslimošanas vai testēšanas sertifikāts, kā arī izglītojamie, kuri ir veikuši Covid-19 testu izglītības iestādē organizētā skrīninga ietvaros, ja vienā grupā pulcējas ne vairāk kā 20 personas (neskaitot jaunatnes darbiniekus);”.

1.17. Izteikt 5.38. šādā redakcijā

“5.38. netiek rīkotas nometnes;”.

1.18. Papildināt 5.40.1. apakšpunktu ar trešo teikumu šādā redakcijā:

“5.40.1. Prāta sporta veidos, kur persona treniņa laikā atrodas sēdvietā, vienai personai ir nodrošināmi ne mazāk kā 3 m2 no pieejamās platības, kā arī tiek lietotas sejas maskas.”

1.19.Izteikt 5.43. šādā redakcijā:

„5.43. uz Latvijas izlases (tai skaitā jauniešu un junioru), Latvijas Olimpiskās vienības un Latvijas Paralimpiskās vienības sportistu, komandu sporta spēļu starptautisko un augstāko līgu komandu sportistu (ja sporta sacensībās tiek izcīnīts Latvijas čempiona tituls pieaugušajiem), kā arī Murjāņu sporta ģimnāzijas un augstas klases sportistu sagatavošanas centru izglītojamo sporta treniņu norisi neattiecas šā rīkojuma 5.40. un 5.41. apakšpunktā minētie nosacījumi;”.

1.20. Svītrot 5.44.2. apakšpunkta otro teikumu.

1.21. Izteikt 5.45. apakšpunktu šādā redakcijā:

„5.45. uz starptautisku sporta pasākumu, kā arī komandu sporta spēļu starptautisko un augstāko līgu komandu sportistu (ja sporta sacensībās tiek izcīnīts Latvijas čempiona tituls pieaugušajiem) sporta sacensībām neattiecas darba laika ierobežojumi un šā rīkojuma 5.44. apakšpunktā minētie nosacījumi;”.

1.22. Papildināt ar 5.45.1 apakšpunktu šādā redakcijā:

„5.45.1 starptautiski sporta pasākumi, kuros tiek nodrošināta visu to organizēšanā un norisē iesaistīto personu pilnīga nošķiršana no pārklāšanās ar pasākumu organizēšanā un norisē neiesaistītām personām, drīkst norisināties arī epidemioloģiski daļēji drošā vidē;”.

1.23. Papildināt rīkojuma 5.46. apakšpunktu ar otro teikumu šādā redakcijā:

„Skatītāji sporta sacensību norises laikā (arī pārtraukumos) sēdvietu drīkst atstāt tikai tualetes apmeklējumam, kā arī drīkst piecelties.”

1.24. Papildināt 5.49.punkta ievaddaļu aiz skaitļa “5.12.,” ar skaitli “5.12.1.,”.

1.25. Papildināt ar 5.491.punktu šādā redakcijā:

“5.491. Pilnībā vakcinētie vai pārslimojušie darbinieki (amatpersonas), izglītojamie un izglītojamo asistenti, kas ir identificēti kā kontaktpersonas, var neievērot mājas karantīnu, lai veiktu darba (amata) pienākumus vai piedalītos izglītības procesā klātienē, ja iestādes vadītājs organizē šo kontaktpersonu skrīninga testēšanu iestādes vadītāja nozīmētas atbildīgās personas uzraudzībā ar antigēna testiem katru reizi pirms darba dienas vai maiņas, vai klātienes mācību dienas uzsākšanas septiņu kalendāro dienu laikā pēc kontakta ar inficēto personu.”

1.26. Izteikt 5.51. apakšpunktu šādā redakcijā:

 “5.51. pēc ģimenes ārsta pieprasījuma, kurš ir līgumattiecībās ar Nacionālo veselības dienestu, pašvaldība, izmantojot ģimenes ārsta nodotos datus un pašvaldības rīcībā esošos personu datus (kontaktinformāciju), nodrošina saziņu ar pacientiem vecumā no 60 gadiem, kuri nav vakcinēti pret Covid-19, lai aicinātu pacientus vakcināciju pret Covid-19 ģimenes ārsta prakses vietā, ģimenes ārsta sadarbības iestādē vai pacienta dzīvesvietā, ja pacients ir vecumā no 70 gadiem;”.

1.27. Papildināt rīkojumu ar 5.54.apakšpunktu šādā redakcijā:

“5.54. Šā rīkojuma 5.10. un 5.13. apakšpunkts neattiecas uz valsts valodas prasmes pārbaudi kā publisku pakalpojumu. Valsts valodas prasmes pārbaude notiek epidemioloģiski drošā vidē vai daļēji drošā vidē, ja tiek ievēroti šādi nosacījumi:

5.54.1. tiek veikta sadarbspējīgu sertifikātu verifikācija;

5.54.2. netiek pieļauta tādu personu klātbūtne, kuras neatbilst prasībām, lai uzturētos epidemioloģiski drošā vai daļēji drošā vidē;

5.54.3. tiek nodrošināta šajā rīkojumā noteikto vispārējo un specifisko epidemioloģiskās drošības noteikumu ievērošana;

5.54.4. ja pārbaude notiek daļēji drošā vidē, vienā pārbaudes telpā atrodas ne vairāk kā pieci cilvēki, neskaitot pakalpojuma sniedzēju;

5.54.5. pakalpojuma sniedzējam ir vakcinācijas vai pārslimošanas sertifikāts.”

1.28. Papildināt ar 9.12, 9.13, 9.14, 9.15, 9.16  un 9.17 punktu šādā redakcijā:

“ 9.12  Ministru kabineta 2021. gada 21. janvāra noteikumos Nr. 47 "Īslaicīgu profesionālo pakalpojumu sniegšanas kārtība Latvijas Republikā reglamentētā profesijā" noteiktā kārtība ir piemērojama arī ārstniecības personām (ārstiem, māsām, vecmātēm, ārstu palīgiem), kuras ierodas Latvijas Republikā neatliekamās medicīniskās palīdzības sniegšanai, palīdzības sniegšanai akūtos gadījumos un Covid-19 pacientu ārstēšanai un aprūpei no ASV, Kanādas, Meksikas, Brazīlijas, Austrālijas, Jaunzēlandes, Japānas, Dienvidkorejas, Izraēlas, Lielbritānijas, Apvienotajiem Arābu Emirātiem, Kataras un Singapūras.

9.13 Ministru kabineta 2016. gada 24. maija noteikumi Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība" 29., 30. un 31.punktā noteiktā kārtība ir piemērojama arī ārstniecības personām (ārstiem, māsām, vecmātēm, ārstu palīgiem), kuras ierodas Latvijas Republikā neatliekamās medicīniskās palīdzības sniegšanai, palīdzības sniegšanai akūtos gadījumos un Covid-19 pacientu ārstēšanai un aprūpei no ASV, Kanādas, Meksikas, Brazīlijas, Austrālijas, Jaunzēlandes, Japānas, Dienvidkorejas, Izraēlas, Lielbritānijas, Apvienotajiem Arābu Emirātiem, Kataras un Singapūras.

9.14  Ministru kabineta 2012. gada 18. decembra noteikumu Nr. 943 "Ārstniecības personu sertifikācijas kārtība" V nodaļa piemērojama arī ārstniecības personām (ārstiem, māsām, vecmātēm, ārstu palīgiem), kuras profesionālo darbību sertifikātā norādītajā pamatspecialitātē, apakšspecialitātē, papildspecialitātē vai ārstnieciskajā vai diagnostiskajā metodē veikušas ASV, Kanādā, Meksikā, Brazīlijā, Austrālijā, Jaunzēlandē, Japānā, Dienvidkorejā, Izraēlā, Lielbritānijā, Apvienotajos Arābu Emirātos, Katarā, Singapūrā un kuras ierodas Latvijas Republikā neatliekamās medicīniskās palīdzības, palīdzības akūtos gadījumos sniegšanai un Covid-19 pacientu ārstēšanai.

9.15 Ārstniecības iestāde var nodarbināt ārstniecības personas, ja tā var nodrošināt ārstniecības personas profesionālās darbības veikšanai nepieciešamo saziņu (piemēram ar tulka palīdzību) tostarp varēs sniegt pacientam informāciju saprotamā formā un saprotami sazināties ar ārstniecības personām, ārstniecības atbalsta personām un personālu ārstniecības iestādē.

9.16 Ārstniecības personām, kuras ierodas Latvijas Republikā, lai iesaistītos neatliekamās medicīniskās palīdzības sniegšanā, palīdzības sniegšanā akūtos gadījumos un Covid-19 pacientu ārstēšanā un aprūpē, izdevumus, kas saistīti ar ārstniecības personu nokļūšanu no mītnes zemes uz Latvijas Republiku un izdevumus par viesnīcu (naktsmītni) nepieciešamības gadījumā atbilstoši normatīvajiem aktiem var segt ārstniecības iestāde. Ar ceļa (transporta) un viesnīcas (naktsmītnes) saistītos izdevumus sedz no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

9.17 Ārstniecības personai, kurai reģistrācijas termiņš Ārstniecības personu un ārstniecības atbalsta personu reģistrā ir beidzies ne ilgāk kā piecus gadus, tas tiek atjaunots uz ārkārtējās situācijas laiku, ja ārstniecības persona iesaistās neatliekamās medicīniskās palīdzības sniegšanā, palīdzības sniegšanā akūtos gadījumos un Covid-19 pacientu ārstēšanā un aprūpē.”

1.29.  Papildināt ar 17., 18., un 19. punktu šādā redakcijā:

“17. Atļaut Aizsardzības ministrijai 2021. gada 11. novembrī rīkot Lāčplēša dienas un 2021. gada 18. novembrī  rīkot Latvijas Republikas proklamēšanas dienas svinīgu atzīmēšanu, to translācijas nodrošināšanai televīzijā, saskaņojot epidemioloģiskās drošības protokolu ar Slimību profilakses un kontroles centru un Veselības ministriju.”

18. Atļaut Ārlietu ministrijai no 2021.gada 30.novembra līdz 1.decembrim rīkot NATO valstu ārlietu ministru sanāksmi, saskaņojot epidemioloģiskās drošības protokolu ar Slimību profilakses un kontroles centru un Veselības ministriju.”

19. Šā rīkojuma 5.2. apakšpunktā noteikto nosacījumu attiecībā uz vakcinācijas vai pārslimošanas sertifikāta iegūšanas termiņu līdz 2021.gada 15.novembrim, kā arī šā rīkojuma 5.3. apakšpunktā noteikto par darba pienākumu veikšanu no 2021. gada 15. novembra, ja darbiniekam (amatpersonai) ir vakcinācijas vai pārslimošanas sertifikāts, nepiemēro darbiniekiem (amatpersonām), kuri uzsākuši vakcināciju līdz 2021.gada 15. novembrim un vakcinācijas sertifikātu iegūst ne vēlāk kā līdz 2021. gada 15.decembrim. Līdz vakcinācijas sertifikāta iegūšanai, darbinieks (amatpersona) var turpināt pildīt savus darba (amata, dienesta) pienākumus klātienē, uzrādot testēšanas sertifikātu, kas izdots ne agrāk kā pirms 72 stundām. Testu testēšanas sertifikāta iegūšanai darbinieks (amatpersona) apmaksā no saviem līdzekļiem, ja nav citas vienošanās ar darba devēju.”

2. Rīkojums stājas spēkā 2021. gada 15. novembrī.